[bookmark: _GoBack]KONKURS za učešće na međunarodnoj izložbi „KONTAKT 11“
Izložba se realizuje, treću godinu zaredom, uz podršku ULUPUDS-a
Autorski koncept: Ana Marinović, MA primenjenih umetnosti
Organizator: Udruženje Kreativna fabrika
Mesto održavanja: GALERIJA SINGIDUNUM, Knez Mihailova 40, Beograd
Datum otvaranja: 16. jun 2026.
Žirirana izložba, prodajnog karaktera

O temi
U vreme kada otuđenost sve više postaje sinonim za život u gradu, izložba” Kontakt” upućuje posmatrača na vrednosti od vitalnog znaćaja, koje je neophodno negovati i razvijati, a to su, pre svega, ljubav i poštovanje.  Ogledaju se u kontaktu, tj. odnosu čoveka prema čoveku, zajednici, prema prirodi, životinjama, odnosu prema umetnosti...Umetnik prema sopstvenom viđenju i doživljaju sveta može prikazati kontakt ili pak njegovo odsustvo.

Jovana Popović, dipl. istoričar umetnosti

Detalji konkursa
Konkurs za učešće na kolektivnoj, međunarodnoj XI izložbi na temu „KONTAKT“ otvoren je za umetnike čiji su radovi nastali u oblastima likovnih i primenjenih umetnosti, u svim tehnikama: crtež, slika, akvarel, grafika, fotografija, kolaž, digitalni radovi, industrijski i modni dizajn, mozaik, skulptura...
Zabranjeno je slati radove koje je napravila veštačka inteligencija.

Rok za prijavu: 29. maj 2026. (do ponoći)
E-mail za prijave: izlozbakontakt@gmail.com
Naslov e-maila: „Prijava na konkurs za Kontakt 11“
Rezultati konkursa: do 3. juna 2026.
Otvaranje izložbe: 16. jun 2026.
Izložba traje do: 25. juna 2026.
Mesto: Galerija Singidunum

Kriterijumi i uslovi učešća
• Na konkursu mogu učestvovati pojedinci ili umetničke grupe koji se bave likovnom ili primenjenom umetnošću:
o članovi reprezentativnih udruženja (ULUPUDS, ULUS)
o članovi drugih umetničkih udruženja
o samostalni umetnici
o studenti umetničkih škola i fakulteta
o umetnici koji nisu članovi nijednog udruženja, ali se aktivno bave umetnošću
Važno: učesnici moraju biti stariji od 18 godina.
• Broj radova po učesniku: najviše dva
• Maksimalne dimenzije:
o dvodimenzionalni radovi: duža stranica maksimalno 65 cm (sa opremom max 70 cm)
o trodimenzionalni radovi: 70 × 70 × 70 cm
o kod okruglih formata: maksimalan prečnik 60 cm

Način konkurisanja
Prijava se šalje isključivo kreiranjem novog e-maila na adresu: izlozbakontakt@gmail.com, sa naslovom: „Prijava na konkurs za Kontakt 11“.
Podatke tražene u konkursu potrebno je uneti direktno u telo e-maila, obavezno na latinici.
Potrebna dokumentacija:
1. Fotografija rada za žiriranje: JPG format, RGB mod, do 500 KB 
2. Fotografija rada za katalog: 300 dpi, CMYK mod, duža strana do 15 cm 
3. Naziv fotografije mora sadržati ime autora i naziv rada (obavezno preimenovati fajlove) 
Podaci u telu e-maila (ne slati kao Word ili PDF):
1. Ime i prezime autora 
2. E-mail, telefon, adresa 
3. Naziv dela, godina nastanka, tehnika, medij, dimenzije, NETO cena
• Obavezno navesti ako rad ima posebne tehničke zahteve (radovi se kače na ekser – nema bušenja zidova) 
4. Kratka biografija (do 10 rečenica) 
5. Obavezno navesti opciju plaćanja kotizacije (opcija 1 ili 2 – samo za autore koji prođu žiriranje) 

Kotizacija
Opcija 1: umetnik lično donosi rad u galeriju
• Cena: 2.500 RSD (Srbija)
• Uključuje pripremu i štampu kataloga
• Nije moguće slanje radova poštom
Opcija 2: organizator štampa i oprema radove
• Umetnici iz Srbije: 3.700 RSD
• Umetnici iz inostranstva: 35 EUR
• Katalog se dostavlja u PDF formatu
• Namenjeno umetnicima koji nisu u mogućnosti da lično dostave rad
Prilikom prijave obavezno označiti opciju 1 ili 2.

Napomena o dežurstvu
Tokom trajanja izložbe biće organizovano dobrovoljno dežurstvo (prepodnevna i popodnevna smena).
• Autori se prijavljuju za jedan termin
• Cilj: veća sigurnost radova i profesionalniji utisak izložbe
• Umetnici imaju priliku da predstave svoje radove publici
• Radno vreme galerije: svaki dan od 10 do 20h (osim nedeljom)

Umetnički savet izložbe
Maja Škaljac Stanošević, dipl. istoričar umetnosti
Uglješa Colić, doktor likovnih umetnosti
Ana Marinović, MA primenjenih umetnosti
Projekat realizuje: Udruženje Kreativna fabrika
Podrška: ULUPUDS, Asocijacija autora
Medijska podrška: LookerWeekly.com, Miss Stills Photography
Prijatelj događaja: Slavoljub bar

KLAUZULA O ODGOVORNOSTI
Organizator ulaže maksimalan napor u realizaciju izložbe, ali ne snosi odgovornost za eventualno oštećenje, gubitak ili krađu radova. Radovi nisu osigurani. Organizator ne odgovara za kršenje prava intelektualne svojine trećih lica.
Umetnici koji prođu žiriranje saglasni su da organizator može koristiti njihove radove za katalog i promociju (društvene mreže i mediji).
Prijavom na konkurs učesnici prihvataju sve uslove.

YouTube kanal Kreativna fabrika
Od januara 2024. godine aktivan je YouTube kanal Kreativne fabrike, gde se objavljuju snimci sa otvaranja izložbi.
Link: https://www.youtube.com/@kreativna_fabrika

KLJUČNE INFORMACIJE
Rok za prijavu: 29. maj 2026.
Rezultati: do 3. juna 2026.
Otvaranje: 16. jun 2026. u 18h
Trajanje izložbe: do 25. juna 2026.
Preuzimanje radova: 26. jun (tačan termin naknadno)

